
Høringsbrev – Offentlig høring – Detaljregulering for fv. 17 – Vennesund ferjeleie 
 

I henhold til plan- og bygningsloven § 12-10, legger Nordland fylkeskommune ut forslag til detaljregulering for fv. 17 – Vennesund ferjeleie i Sømna kommune, til offentlig høring. Planen er utarbeidet etter plan- og bygningslovens 12-3 og 3-7.

Beskrivelse av prosjektet
Nordland fylkeskommune har utarbeidet et forslag til detaljreguleringsplan for Vennesund ferjeleie. Ferjeleiet er en del av fv. 17, som er en viktig kystveg i Nordland. Planforslaget omfatter ferjekai, oppstillingsplasser på ferjeleiet, tilknytning til fv. 7210 til Kvaløya og områdene tilknyttet ferjeleie. 

Hensikten med planforslaget er å bedre trafikksikkerheten på ferjeleiet og legge til rette for fremtidig drift og vedlikehold av ferjeleiet. Det er tilrettelagt for fortsatt elektrisk drift av ferjesambandet med den infrastruktur som kreves for dette.

Plandokumentene kan leses på Sømna kommunes internettsider og på Høringer – Nordland fylkeskommune.

Har du merknader til planforslaget? 
Merknader og innspill til planforslaget må merkes med 26/52447 og sendes skriftlig til Nordland fylkeskommune, Fylkeshuset, 8048 Bodø eller post@nfk.no. 

Merknadsfrist er 04.12.2026

Med vennlig hilsen
	Trude Jensen-Aanes
rådgiver

